Diari Oficial de la Generalitat Valenciana


Sumari del DOGV 7285, del 30-05-2014 (2014/4594)

RESOLUCIÓ de 20 de maig de 2014, de la Conselleria d'Educació, Cultura i Esport, per la qual es complementen els annexos de la Resolució de 31 de juliol de 2013, de la Conselleria d'Educació, Cultura i Esport, per la qual es resolen els expedients de renovació, incorporació i modificació dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7285

Data del DOGV
:   30-05-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4594


Data del document
:   20-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * administració local
    * ensenyament primari
    * formació professional
    * legislació
    * ensenyament secundari
    * educació especial
    * ensenyament privat
    * educació preescolar
    * ensenyament públic
    * centre d'ensenyament

RESOLUCIÓ de 20 de maig de 2014, de la Conselleria d'Educació, Cultura i Esport, per la qual es complementen els annexos de la Resolució de 31 de juliol de 2013, de la Conselleria d'Educació, Cultura i Esport, per la qual es resolen els expedients de renovació, incorporació i modificació dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius. [2014/4594]  
La Resolució de 31 de juliol de 2013 (DOCV 7082, 05.08.2013), de la Conselleria d'Educació, Cultura i Esport, resol els expedients de renovació, incorporació i modificació dels convenis i concerts educatius d'Educació Infantil, educació especial, Educació Primària, Educació Secundària Obligatòria, Batxillerat i cicles formatius, i determina que tindran una duració de quatre cursos acadèmics a partir del curs 2013-2014.  
L'article 5 del Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27.12.1985), establix que per a poder acollir-se al règim de concerts, els centres privats hauran de complir els requisits mínims que establix l'article 14 de la Llei orgànica reguladora del dret a l'educació, estar autoritzats per a impartir els ensenyaments que constituïxen l'objecte del concert, sotmetre's a les normes establides en el títol IV de l'esmentada llei orgànica i assumir les obligacions derivades del concert en els termes establits en este reglament.  
  
L'annex I de la Resolució de 31 de juliol de 2013 (DOCV 7082, 05.08.2013) especifica les unitats que s'havien estimat per a l'accés al règim de concerts educatius, amb la condició de reunir els requisits per a l'autorització d'obertura i funcionament abans del 31 d'agost anterior a l'inici del curs escolar 2013-2014, mitjançant la motivació M3.  
  
Les disposicions addicionals tercera i quarta de l'Orde 7/2013, de 30 de gener (DOCV 6955, 31.01.2013), establixen la necessitat de dictar una disposició on es publique la resolució efectiva final respecte als centres que impartixen cicles formatius de grau mitjà i/o superior i Batxillerat amb unitats inicialment concertades i que, finalment, a l'inici de cada curs escolar, incloent-hi el període extraordinari de presentació de sol·licituds, no hagen aconseguit el nombre mínim d'alumnes exigit per l'esmentada orde per a aconseguir el concert.  
Per tant, s'establix la necessitat de dictar una resolució on es publique la resolució efectiva final.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006) i la corresponent modificació per la Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE 36, de 11.02.1989), i l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a sol·licitar l'accés, la renovació, la pròrroga i la modificació del règim de convenis o concerts educatius i per la qual s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Vista la proposta del director general de Centres i Personal Docent de data 12 de maig de 2014, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Adequar l'annex I de la Resolució de 31 de juliol de 2013 (DOCV 7082, 05.08.2013), de la Conselleria d'Educació, Cultura i Esport, als centres educatius que han obtingut l'autorització per a accedir a la totalitat del que se sol·licita per al curs escolar 2013-2014. D'esta manera, els corresponents concerts educatius respecte d'eixos centres i unitats d'ensenyament queden com figuren a continuació:  
  
- Centre privat concertat diocesà Santo Domingo, amb codi 94227673, a Orihuela. La unitat que es va condicionar a l'autorització queda estimada.  
- Centre privat concertat El Vedat, amb codi 80178444, a Torrent. Les dos unitats d'Educació Primària que es van condicionar a l'autorització queden estimades.  
- Centre privat concertat Santa Teresa de Jesús, amb codi 95288236, a Torrent - el Vedat. La unitat d'Educació Infantil que es va condicionar a l'autorització queda estimada.  
- Centre privat concertat Nuestra Señora de Loreto, amb codi 59154172, a València. La unitat d'Educació Secundaria Obligatòria 3r-4t que es va condicionar a l'autorització queda estimada.  
- Centre privat concertat San José de Calasanz, amb codi 90625146, a València. Les tres unitats d'Educació Infantil que es van condicionar a l'autorització queden estimades.  
  
Segon  
Adequar l'annex I de la Resolució de 31 de juliol de 2013 (DOCV 7082, 05.08.2013), de la Conselleria d'Educació, Cultura i Esport, respecte dels centres que impartixen cicles formatius de grau mitjà i/o superior i Batxillerat, amb unitats inicialment concertades i que, finalment, a l'inici del curs escolar 2013-2014, incloent-hi el període extraordinari de presentació de sol·licituds, no han aconseguit el nombre mínim d'alumnes exigit per la normativa vigent per al seu concert segons la Resolució de 5 de maig de 2014, de la Conselleria d'Educació, Cultura i Esport, per la qual es resolen els expedients de reducció d'unitats concertades en la Resolució de 31 de juliol de 2013, de la Conselleria d'Educació, Cultura i Esport. Els corresponents concerts educatius respecte d'eixos centres i unitats d'ensenyança queden tal com figuren a continuació:  
Fundació Flors, codi 12177056, de Vila-real.  
De les dos unitats concertades en 2n curs del CFGM Gestió Administrativa no se'n confirma una, i queda el nombre d'unitats concertades de 2n curs del CFGM Gestió Administrativa en una.  
  
Tercer  
Les resolucions dels expedients de renovació, incorporació i modificació dels convenis i concerts educatius continguts en la present resolució s'inscriuran en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, es considera que els seus efectes acadèmics i econòmics fan referència a l'inici del curs escolar 2013-2014.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a partir de l'endemà de publicar-se.  
b) El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos a partir de l'endemà de publicar-se.  
  
València, 20 de maig de 2014.- La consellera d'Educació, Cultura i Esport: María José Catalá Verdet.